Document ID: 32014D0254

ODLUKA EUROPSKOG PARLAMENTA I VIJEĆA
od 16. travnja 2014.
o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2012/007 IT/VDC Technologies iz Italije)
(2014/254/EU)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. - 2020.) i stavljanju izvan snage Uredbe (EZ) br. 1927/2006 (2), a posebno njezin članak 23., drugi podstavak,
uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (3), a posebno njezin članak 12.,
uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (4), a posebno njegovu točku 13.,
uzimajući u obzir prijedlog Europske komisije,
budući da:
(1)
Europski fond za prilagodbu globalizaciji (EGF) osnovan je radi davanja dodatne potpore otpuštenim radnicima koji su postali višak zbog velikih strukturnih promjena u tokovima svjetske trgovine nastalih zbog globalizacije i radi pružanja pomoći pri njihovom ponovnom uključivanju na tržište rada.
(2)
EGF ne prelazi najveći godišnji iznos od 150 milijuna EUR (cijene iz 2011.), u skladu s člankom 12. Uredbe (EU, Euratom) br. 1311/2013.
(3)
Italija je 31. kolovoza 2012. predala zahtjev za mobilizaciju EGF-a u vezi s otkazima u društvu VDC Technologies SpA i kod jednog dobavljača te ga je do 6. rujna 2013. nadopunila dodatnim informacijama. Ovaj je zahtjev u skladu s uvjetima za određivanje financijskih doprinosa kako je utvrđeno člankom 10. Uredbe (EZ) br. 1927/2006. Komisija stoga predlaže mobilizaciju sredstava u iznosu od 3 010 985 EUR.
(4)
Unatoč stavljanju izvan snage Uredbe (EZ) br. 1927/2006, nastavlja primjenjivati zahtjeve podnesene do 31. prosinca 2013. na temelju članka 23., drugog podstavka Uredbe (EU) br. 1309/2013.
(5)
EGF se stoga treba mobilizirati radi pružanja financijskog doprinosa u vezi sa zahtjevom koji je uložila Italija,
DONIJELI SU OVU ODLUKU:
Članak 1.
U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji radi osiguravanja iznosa od 3 010 985 EUR za odobrena sredstva za preuzete obveze i za plaćanja.
Članak 2.
Ova se Odluka objavljuje u Službenom listu Europske Unije.
Sastavljeno u Strasbourgu 16. travnja 2014.

Labels: 2
1
19
9
18
15